
[bookmark: _Hlk209166873][bookmark: _Hlk209166625]U skladu sa članom 5. i članom 13. stav 1. Zakona o preuzimanju akcionarskih društava Republike Srpske  (Službeni glasnik RS, broj 65/08, 92/09, 59/13 i 19/19), „OPTIMA Grupa“ d.o.o. Banja Luka, Kralja Alfonsa XIII 37a, 78000 Banja Luka, kao Ponudilac objavljuje

JAVNU PONUDU ZA PREUZIMANJE
akcionarima emitenta KRAJINAPETROL a.d. Banja Luka, Ivana Franje Jukića broj 2, 78000 Banja Luka, lokalne oznake KRPT-R-A (u daljem tekstu Emitent), a kako slijedi:
1. Osnovni kapital Emitenta iznosi iznosi 13.876.371,00 KM, a podijeljen je na 13.876.371 redovnih (običnih) akcija, klase „A“, nominalne vrijednosti 1,00 KM.

2. „OPTIMA Grupa“ d.o.o. Banja Luka, Kralja Alfonsa XIII 37a, 78000 Banja Luka, na dan objaveponude za preuzimanje nema u svom vlasništvu redovnih (običnih) akcija sa pravom glasa u Skupštini emitenta, lokalne oznake KRPT-R-A.
Ponudilac u postupku preuzimanja akcija djeluje samostalno. 
3. Ova ponuda daje se svim akcionarima Akcionarskog društva KRAJINAPETROL Banja Luka koji su vlasnici akcija koje daju pravo glasa u skupštini Emitenta. Ponudilac se obavezuje da će kupiti svaku akciju koja daje pravo glasa u skupštini Emitenta, pod propisanim uslovima i uslovima utvrđenim u ovoj ponudi.
4. Za svaku akciju koja je predmet ove ponude Ponudilac se obavezuje da će platiti cijenu od 0,92 KM. Ta cijena je utvrđena u skladu sa članom 15. Zakona o preuzimanju akcionarskih društava i predstavlja višu cijenu od cijene ostvarene na berzi u posljednjih šest mjeseci prije nastanka obaveze objavljivanja ponude za preuzimanje. Prosječna ponderisana cijena akcija Emitenta na berzi u posljednjih šest mjeseci, prije nastanka obaveze za preuzimanje, iznosi 0,84 KM po jednoj akciji, uz ispunjen kriterijum likvidnosti.
5. Ponudilac se obavezuje da će platiti cijenu navedenu u ovoj ponudi za sve deponovane akcije u roku od 10 (deset) dana od dana isteka roka važenja ove ponude. Sredstva za plaćanje deponovanih akcija obezbijeđena su Ugovorom o vođenju namjenskog računa radi obezbjeđenja plaćanja u postupku preuzimanja od dana 07.10.2025. godine zaključenim između Ponudioca i Atos Bank a.d. Banja Luka, Jevrejska 71, 78000 Banja Luka. Plaćanje će se izvršiti preko navedene banke prenosom novčanih sredstava sa posebnog računa Ponudioca otvorenog kod ove banke na račune ili štedne knjižice akcionara koji su deponovali akcije.
6. Depozitar je Centralni registar hartija od vrijednosti a.d. Banja Luka, ul. Sime Šolaje 1, 78000 Banja Luka.
7. Rok važenja ove ponude za preuzimanje je 30 (trideset) dana od dana njenog objavljivanja u dnevnom listu „Glas Srpske” s tim da rok počinje teći od dana objavljivanja.
8. Berzanski posrednik Ponudioca je Brokersko-dilersko društvo „Advantis Broker” a.d. Banja Luka, sa sjedištem u ul. Krajiških brigada 113, 78000 Banja Luka.
9. Akcionar koji želi da prihvati ovu ponudu dužan je da akcije koje su predmet ove ponude deponuje kod depozitara, do isteka roka važenja ponude. Svoje akcije s pravom glasa akcionar deponuje isključivo tako da Berzanskom posredniku, ovlaštenom za poslovanje sa hartijama od vrijednosti, daje potpisan nalog za prihvatanje ove ponude. Obrazac naloga za prihvatanje ponude se preuzima i potpisuje kod Berzanskog posrednika, a sadrži:
- podatke o ponudi za preuzimanje,                                                                                                                                       - podatke o akcionaru,                                                                                                                                                            - podatke o akcijama koje se deponuju,                                                                                                                                  - podatke o bankarskom računu ili štednoj knjižici akcionara,                                                                                                         - potpis akcionara.
Akcionar ne može raspolagati akcijama koje je deponovao radi prihvatanja ponude. Istekom roka važenja ove ponude smatra se da je akcionar koji je deponovao akcije, prihvatio ovu ponudu. Akcionar može povući deponovane akcije tako da Berzanskom posredniku daje potpisan nalog za odustajanje od ove ponude koji sadrži iste podatke kao i nalog za prihvatanje ponude. Akcionar može povući deponovane akcije u slučaju objavljivanja konkurentske ponude za preuzimanje ili ako Ponudilac ne plati akcije u roku za plaćanje navedenom u ovoj ponudi. Povlačenje deponovanih akcija smatraće se odustankom akcionara od prihvatanja ove ponude. Akcionar se ne može odreći prava na povlačenje deponovanih akcija pod uslovima propisanim Zakonom.
10. “Ciljevi Ponudioca i njegove namjere u odnosu na Emitenta, u slučaju uspješnog okončanja postupka javne ponude, zasnivaju se na očuvanju stabilnosti i sigurnosti poslovanja, uz istovremeno stvaranje preduslova za dalji rast i razvoj. Ponudilac planira povećanje konkurentnosti Emitenta na tržištu, kroz ostvarivanje značajnih sinergijskih efekata naročito u pogledu optimizacije troškova i širenja maloprodajne mreže. U tom smislu, takođe se planira modernizacija postojećih benzinskih stanica Emitenta kroz ulaganja u infrastrukturu i tehničku opremljenost, unapređenje standarda usluga, digitalizaciju poslovnih procesa i proširenje asortimana proizvoda. Dodatno se planiraju aktivnosti u cilju potpunog stavljanja u funkciju, korištenje  kao i proširenje kapaciteta terminala, čime bi se osiguralo jačanje kapaciteta, diversifikacija ponude i dugoročna stabilnost snabdijevanja. Poseban značaj pridaje se unapređenju logističkih procesa kroz korištenje postojeće transportne infrastrukture, što će omogućiti racionalizaciju troškova i povoljnije uslove snabdijevanja benzinskih stanica Emitenta. Očekivani efekti navedenih mjera ogledaju se u povećanju efikasnosti poslovanja, jačanju tržišne pozicije u sektoru maloprodaje naftnih derivata, rastu tržišnog učešća i profitabilnosti, dok će se broj zaposlenih mijenjati u skladu sa širenjem maloprodajne mreže i rastom obima poslovnih aktivnosti. Ponudilac nema namjeru mijenjati mjesta obavljanja djelatnosti Emitenta, čime se obezbjeđuje kontinuitet poslovanja i pravna sigurnost svih učesnika u ovom procesu.

11. Ponudilac neće kupiti akcije sa pravom glasa Emitenta na kojima je zasnovan teret (založno pravo, pravo plodouživanja, zabrana raspolaganja i drugi tereti). Takođe, Ponudilac neće kupiti akcije sa pravom glasa u Skupštini emitenta koje će biti deponovane radi prihvatanja ponude za preuzimanje ako ukupan broj glasova koji daju deponovane akcije ne prelazi 50% od ukupnog broja glasova koje daju akcije Emitenta s pravom glasa.
12. Ponudilac snosi sve troškove koji proiziđu iz ove ponude, bez obzira na konačne rezultate preuzimanja, izuzev troškova prihvatanja ponude koje snosi akcionar koji prihvata ponudu.
13. Za istinitost, tačnost i potpunost podataka objavljenih u ponudi za preuzimanje odgovorna su sva lica koja su učestvovala u izradi ili pripremi ponude za preuzimanje.
14. Za štetu koja je nastala zbog neistinitih, netačnih i nepotpunih podataka u ponudi za preuzimanje solidarno odgovaraju sva lica iz prethodne tačke.
Za sve dodatne informacije i objašnjenja o javnoj ponudi i načinu deponovanja akcija radi prihvatanja ponude i načinu isplate ponuđene cijene, obratite se Brokersko-dilerskom društvu „Advantis Broker” a.d. Banja Luka na telefon: +387 51 233 710, fax: +387 51 233 711.

Brokersko-dilersko društvo „Advantis Broker“ a.d. Banja Luka, Krajiških brigada 113
Registrovano kod Osnovnog suda u Banjoj Luci - reg. uložak br. 1-15998-00
Matični broj: 11019455  •  JIB:4402621210004  •  Upisani i uplaćeni kapital: 680.119 KM
Žiro-računi: 5515001125958271 - UniCredit bank a.d. Banja Luka, 5672412400001217 - Atosbank a.d. Banja Luka,
5520002016972958 - Addiko bank a.d. Banja Luka, 5540000000294331 - Naša banka a.d. Banja Luka

